В Лудогорец идилията е само привидност - Bgfootball.com\nНачало » В Лудогорец идилията е само привидност\nЛудогорец спечели с поразителна лекота 11-ата си поредна титла на България. И не стигна до финал за купата на страната за пета година поред, като не я е печелил вече 8 лета.\nИ общото между двете събития е липсата на съспенс. Няма драма, няма изненада. Шампионските рейдове от години се превърнаха в тривиалност, а вече и малките деца знаят, че купата не е състезанието на Лудогорец. В един момент дори бе изречено на глас.\nНо Купата на България не е толкова съществена на фона на стратегическите планове в Разград, които съм описвал много пъти. Титлата на България е задължителното условие, проектът да се яви на европейски атестат за качество. И предвид изборната конюнктура в УЕФА възможностите са три. Най-желаната е ново, трето участие в групова фаза на ШЛ. За съжаление, на собствениците на клуба вече шест пъти меракът остава нереализиран. Амбицията за попадане в каймака на европейския клубен футбол остава неосъществена. Но пък компенсацията е попадане в групова фаза на ЛЕ, където в последните две участия тимът бе боксов чувал. И съвсем утешителната награда е участие в групите на ЛК, което ще означава, че Лудогорец жестоко се е издънил, но се е възползвал от щедрите компенсации на УЕФА към националните шампиони.\nТитлата вече е факт, при това постигната с огромна преднина. В Разград всяка точка разлика спрямо втория носи допълнителни стимули за футболистите. Един от тях е да не си дават зор в оставащите мачове за първенство, а да получат по-голяма почивка. Това обстоятелство също е свързано с европейските планове. В Разград глезят по всички възможни начини звездите си, защото от тяхното добро настроение зависи бъдещето щастие.\nНо зад привидното спокойствие и дори самодоволство нещо невидимо разваля идилията. Опитното ми око долавя наличието на някакви центробежни процеси, след които могат да последват събития, които никой не е очаквал. Нещо определено не е наред, ситуацията е затишие пред буря. Всъщност може и никаква буря да не настъпи, а просто да се повтори познатото движение с уволнението на поредния треньор в края на август. И вероятното завръщане на безработния Станислав Генчев отново до Коледа. Цикълът е познат като добре отработено движение. Всичко се повтаря почти по механичен начин.\nНякъде между Коледа и Нова година в Разград представят новия си треньор. Той е чужденец с добра визитка. В някои случаи с предишен свой клуб е преминавал успешно през цедката в ШЛ, в други просто е с отлична перспектива. Следва розовият период с безпроблемното спечелване на титлата на България. В условия на пълен комфорт специалистът се запознава с наличния потенциал и победите го убеждават, че може и да се получи. През такъв етап преминаха Врба и Дамбраускас, по същата писта се спуска сега Шимунджа. Няма как словенецът да е недоволен, че след драматичната титла миналата година с Мура, сега печели лека и безпроблемна такава с Лудогорец. И вероятно това го изпълва с вяра, че късметът няма да го изостави и през лятото. Няма как да знае какво го чака и че само след 4 месеца ще си задава въпроса какво се е объркало и защо нещата не са получили по начина, по който е очаквал.\nИ зад тази привидност прозират нещата, които вече дори „проправителствените“ медии огласяват. Анте Шимунджа определено не е подходящият треньор за големите цели, които Лудогорец си поставя. За месеците, които е начело на тима се видя, че го отказаха да играе с неговата система с трима централни защитници. Безкрайните ротации категорично сочат, че той не може да се справи с фирменото за Лудогорец 4-2-3-1, което не се променя, защото с него Гошо Дерменджиев вкара отбора два пъти в групи на ШЛ. Словенецът буквално е като пате в кълчища с богатата наличност от изпълнители на всеки пост. За краткия му период четирима играха като леви защитници, а петият не се появи само защото е контузен.\nШимунджа е на светлинни години от ясен титулярен състав, а многообразието от опции определено му идва в повече. И дори това не е най-лошото. Анте Шимунджа е последният човек на света, който може да сложи ред в Лудогорец и да постави нещата на правилния път. През зимата в Разград пристигнаха огромен брой нови футболисти и забележете – нито един от тях към този момент не е твърда величина за отбора.\nМного често в медиите се пише как Лудогорец има невероятното предимство да привлича и дори закупува класни за българските стандарти футболисти, които другите не могат да си позволят. Един такъв много класен, купен за сериозни пари вкара онзи ден два гола на Добруджа, но за втория отбор на Лудогорец. Много шум се вдигна около бразилеца Тиаго, който дойде от славния бразилски Крузейро. А му беше дадена фланелката със символичния номер 9!\nДругият шумно рекламиран бразилец Рик Джонатан ту започва като титуляр, те се появява като резерва. И досега с нищо не е впечатлил. Около словенеца Карничник се създава впечатление, че играе редовно само защото е сънародник на треньора. Най-слабото, което може да се каже за него, че е много по-различен от това, което бяхме свикнали да гледаме на неговата позиция от Сисиньо и Икоко.\nСред споменатата върволица от леви бекове е израелецът Групер, който също за момента е пълна загадка. Спас Делев си го знаем колко може, аржентинецът Тисера вкара три гола на Етър и два на Монтана, но това изобщо не е повод за гордост. Може би най-доброто попадение е резервният вратар Слуга. Поне на визия го докарва на предишния Кахлина. А като написах Кахлина, трябва да спомена, че той е единственият, тръгнал си от Разград с добри изяви в новия си тим. Показателно е, че дадените под наем Ихиньо Марин, Ротариу и Жозуе Са са твърди резерви и в новите си отбори. А и тримата ще се завърнат обратно през лятото.\nАбсолютно категорично зимната селекция на Лудогорец е пълен провал, а само може да се гадае каква ще бъде лятната.\nА в Разград имат и още един кадрови проблем с многото преминали зенита на представянето си звезди. Вандерсон, Сисиньо, Икоко, Пластун видимо са с единия крак навънка, а идеите на Шимунджа да прави Текпетей ляв бек едва ли са по вкуса на бившия играч на Шалке 04. На всичкото отгоре Шимунджа замрази на пейката най-перспективния футболист Доминик Янков, а Десподов и Недялков непрекъснато искат трансфер в чужбина. Поразително е, че Шимунджа дава повече минути на Терзиев, отколкото на Янков. Централният нападател Сотириу също не е от онези, които се задържат дълго на едно място, а за разлика от други изявите му гарантират някакъв интерес на солидни клубове извън България.\nВ цялата суматоха ролята на треньора в селекционния процес е нулева, а целите уж високи. Безспорно потенциалът на Лудогорец е впечатляващ като бройка. Но стилът на управление задава много въпросителни. А едно е повече от ясно – този отбор няма нищо общо с най-успешния от периода 2014-16 година.\nИ тук само може да се гадае къде всъщност е таванът на днешните амбиции на проекта Лудогорец. Нищо чудно собствениците да са си представяли клуба точно по този начин, а посещенията в ложите на Анфийлд, Парк дьо Пренс, Сантяго Бернабеу да са били неочакван бонус. И това не бива да се изключва като опция, която се нарича български синдром. Конкуренцията у нас е напълно унищожена, а присъствието в Европа винаги може са бъде пресъздадено като героично. И така ще го караме до безкрайност.


Горбачов подкрепи Путин за анексирането на Крим | Клуб 'Z'\nПоследният лидер на СССР обвинява американците, че доволно потривали ръце при разпада му\n22.05.2016, 17:20 ч.\nМихаил Горбачов е подкрепян от охранители по време на посещението му на тазгодишния падар на 9 май в Москва. Снимка БГНЕС\nМихаил Горбачов подкрепи анексирането на Крим от Владимир Путин и обвини Америка, че доволно е потривала ръце след разпада на СССР.\nВ интервю за днешния в. "Сънди таймс" последният съветски лидер казва, че би действал като Путин, ако е бил поставен в подобна ситуация.\n"Аз заставам зад свободната воля на хората, а повечето в Крим желаеха да бъдат обединени с Русия", казва Горбачов.\nПутин анексира полуострова от Украйна през март 2014 г. по време на хаоса, който последва отстраняването на прокремълския президент Виктор Янукович след прозападен всенароден протест.\nГорбачов, в момента на 85 години, е в лошо здравословно състояние, страда от диабет и проблеми със слуха и ходи с бастун.\nТой току-що пусна нов том от своите мемоари и остава критичен за колапса на страната си преди 25 години.\n"Съжалявам, че една велика държава с огромни възможности и ресурси изчезна, казва той - Повечето руснаци, като мен, не я искат обратно, но дълбоко съжаляват, че тя се срина", добавя Горбачов.\nТой също така е сърдит за реакцията на САЩ на процеса: "Под масата американците доволно потриваха ръце радостни, че са победили в Студената война", казва той. "Те не се интересуваха от това Русия да се развие като стабилна и силна демокрация, а искаха да я разпарчетосат", добавя Горбачов.\nПолитикът разказва и за своите отношения с Владимир Путин, който често критикува заради дългото му задържане на власт и спирането на демократичните реформи:\n"Наскоро видях Путин на мероприятие. Между нас винаги е имало нормални отношения. Сега не бих ги описал като "нормални", а като липса на всякакви отношения", казва Горбачов.\nСАЩ, крим, Владимир Путин, Студена война, СССР, анексиране, Михаил Горбачов, Сънди таймс\nPermalink Submitted by Анонимен on Sun, 05/22/2016 - 17:37\nЩе покреки, защото 1. и той е руснак и 2. има деца и внуци, з което му е било припомнено с имперска учтивост.\nPermalink Submitted by Анонимен on Sun, 05/22/2016 - 17:42\nСвинята Горби едва сега започва да осъзнава каква свинщина сътвори като клекна пред Америка. Правилно е Путин изобщо да не го зачита, никой и никъде не уважава продажниците.\nPermalink Submitted by Анонимен on Sun, 05/22/2016 - 22:45\nИ тогава и сега е еднакво тъп, защото си е комунист, просто Рейгън го прекара.Рейгън събори комунизма икономически и идейно, а Труман го беше страх да пусне бомбите, а трябваше.\nPermalink Submitted by Анонимен on Mon, 05/23/2016 - 20:18\nТрябваше, ваше село можеше да е сред ударените и немаше да те има, да цапаш тука.\nPermalink Submitted by Анонимен on Sun, 05/22/2016 - 18:38\nВсе някой друг им е виновен, че не са се развили като просперираща демокрация. Америка им е виновна за всичко.\nPermalink Submitted by Анонимен on Sun, 05/22/2016 - 18:50\nКойто е следил как се управляваше Русия по времето на Елцин от американската амбасада, знае, че Америка е виновна за доста работи. Включително за издигането на Путин, който така обичате да мразите.\nPermalink Submitted by Анонимен on Sun, 05/22/2016 - 19:25\nкато гледам как го ядат и русофили, и русофоби, все нещо смислено е направил\nPermalink Submitted by Лаборант Ваню on Sun, 05/22/2016 - 19:59\nНа стари години и най-твърдите глави увират. Солженицин заобича Путин, Гробачов също ще го преглътне. А за Крим особено мнение имат само хората без мозък и без капка обективна информация. Първо, Русия беше грубо провокирана от съюзниците на Нато в Радата, които се заканиха да нарушат договорите с Русия и да разкарат базите, второ, там има мнозинство за обединение с Русия още от разпадането на СССР. Така че какво друго мнение да има човек, освен приемането на реалностите?\nPermalink Submitted by Анонимен on Sun, 05/22/2016 - 22:40\nФекал, гадно ли ти е, червен тъпак.\nPermalink Submitted by Анонимен on Sun, 05/22/2016 - 20:14\nгорби просто е изкуфял. от егн-то е.\nPermalink Submitted by Анонимен on Sun, 05/22/2016 - 20:38\nнадявам се бързо да преведете новия том на Горбачов...да четем от извора.\nPermalink Submitted by Анонимен on Sun, 05/22/2016 - 20:42\nРуснаците отново ще се уверят,че със вземане на ,,ответни" мерки пак ще загуби.И колкото по-бързо се махне от Крим,толкова по-бързо ще се оправи.В противен случай санкциите и презрението на държавите по-света ще я принудят да свалят Путин.\nPermalink Submitted by Лаборант Ваню on Sun, 05/22/2016 - 22:06\nХохо, боли го фара Путин за "презрението" на слугите на 16-тата република.\nPermalink Submitted by Анонимен on Sun, 05/22/2016 - 22:15\nНа този дебил му е малко американците да му се смеят\nГорби: САЩ провокират нова студена война\nГорби: След новата студена война иде гореща


EUR/USD низходящи средносрочно и дългосрочно движение, пробив под 1.0797, вероятен short | Варчев Финанс\nEUR/USD низходящи средносрочно и дългосрочно движение, пробив под 1.0797, вероятен short\n31.03.2015 / 08:47\nEUR/USD низходящ тренд, низходящо средносрочно и краткосрочно движение.\nПо-нисък връх и по-ниско дъно. Цена под диагонална съпротива.\nИндикатора CCI е под 0, а Stoch прeминава под 20 в зоната на свръх продаден пазар, зоната където са възможни остри ускорени движения.\nПреминаването на цената под 1.0797 дава сигнал за нов негативен сигнал и по-дълбоко дъно.\nДобре е да се изчакат цени около хоризонталната съпротива, бивша подкрепа 1.0797 с цел да си минимизираме стопа малко над 1.0845.


Diners Club България - Промени по Дайнърс картите с новата картова система\nПромени по Дайнърс картите с новата картова система\nС цел удовлетворяване на Вашите изисквания и повишаване нивото на обслужване Дайнърс клуб България преминава към нова картова система, което води до следната промяна:\nЗа притежателите на кредитна карта Diners Club Prive всички операции, извършвани в България (плащания в търговски обекти, теглене на суми от банкомат или в банков офиси), които досега се осчетоводяваха в евро, ще бъдат осчетоводявани в лева.\nЗа всички притежатели на Diners Club карти при извършване на тегления и плащания в чужбина сумите във валута, различна от евро, се преизчисляват в евро по курс на Diners Club International. В деня на обработка на съответната операция в Дайнърс клуб Българияq всички суми в евро се осчетоводяват в лева по обменен курс на Първа инвестиционна банка.\nПреминаването към новата система ще ни позволи да предложим на клиентите ни, притежатели на Diners Club Classic карти безлихвен гратисен период удължен до 45 дни. Досега ползваният гратисен период бе до 30 дни. Отчетният период на Diners Club Classic картата е от всяко 1-во число до последния календарен ден на месеца. Дата на изготвяне на извлечение е всяко 1-во число на месеца след изтичане на отчетния период. Краен срок за погасяване на задължението е всяко 15-о число на месеца, следващ отчетния период.


Проект: 190е 2.5-16в турбо - Страница 23 - Tuning - Мерцедес-Бенц Клуб България\nПубликувано 20 септември 2010 - 11:18\nЗимай читаво каре , опразни си джоба ама да ти е сигурно , защото то отнася бая болка\nПубликувано 20 септември 2010 - 21:17\njoreto си прави количката не се шегува. Аз лично гледам и искрено завиждам.. след 2-3 месеца като се прибера в любимата БГ, току виж се наредя на старта до него\nПубликувано 22 септември 2010 - 10:07\nmbthepower, за читаво каре е ясно, това което се опитвам да разбера сега е дали има по-здраво каре от МБ (може и да е от друга марка) което да стане, примерно от бус, джип и т.н.\nSkull, няма как, колата трябва да се развива докато не стигне състоянието което желая .\nПубликувано 22 септември 2010 - 11:47\nпитай Роман(pumpish) за карето ... тия там не си играят само издевателстват, та той съм сигурен ще те ориентира.\nЕто клип 0-200км/ч на 0.5 бара.\nПубликувано 01 ноември 2010 - 07:47\nДобре се набира\nПубликувано 01 ноември 2010 - 09:24\nОбщо взето бива, снимано е на Дупница, посоката е нагоре по наклона с 100+кг пътник. На клипа 0-200км/ч е ~22-23 sec което си е бавно, реално само с мен колата ги прави за ~ 19sec (на 0.5 бара, наколко замервания). Лошото е че в неделия май маслената помпа здаде багажа (при връщане на газта при 220км/ч налягането падна на 0 ) и замина някой лагер (почна да тропа), та тия дни ще се отваря мотора .\nПубликувано 01 ноември 2010 - 11:17\nами маслената помпа необича обороти-7000+ затва е ограничителя на 6200об/мин\nИли си с оборотомера от 4цилиндровата? тогава ще мери x1,4 някъде\nПубликувано 01 ноември 2010 - 11:33\nОборотомера е от 6-цил мерцедес (w124) но пак има отклонение/грешка в показанията, реално 7000 оборота са ~6500-6600 по megasquirt-а .\nПубликувано 01 ноември 2010 - 12:29\nА защо не дойде на събора да и се порадваме или ела поне на някоя среща . И ние сме хора да изплакнем очички\nПубликувано 01 ноември 2010 - 17:10\nМахни тая скапана изолация от дюшамето на колата\nЩе рониш крокодилски сълзи след ...2 години(може и да не станат точно 2)\nОт мен - това помощ\nНататък слушай ...Lorinser\nПубликувано 01 ноември 2010 - 19:37\nЛошо е станало на Жоро с колата, но имам въпрос - Защо маслената помпа не обича обороти 7000+ ? да не би дебита да идва в повече и разтоварващия клапан да не смогва?\nПубликувано 01 ноември 2010 - 23:32\nвсъщност всяка част на старите мерцедеси е проектирана със запас +30%, тоест да може да издържи на повече от предвиденото..\nЯвно просто е била изхабена и новото юркане и е дошло вповече. гадното е скапването биелния лагер, дано коляновия е здрав.\nПубликувано 02 ноември 2010 - 09:32\nКъсно разбрах за събора, пък и напоследък така се случи ,че събота и неделя имам доста ангажименти и затова пропуснах .\nМахни тая скапана изолация от дюшeмето на колата\nПредполагам имаш предвит ,че може да се образува влага и да почне да гние колата....честно казано аз вече съм я прежалил та и да почне да гние най-много да взема друго купе и да прехвърля нещата. Общо взето знам 3-ма дето са ползвали подобна изолация за пода и вратите и до момента нямат проблем, но времето ще покаже.\nСпоред мен точно това е проблема. Сега като се замисля ако бях внимавал повече това нямаше да стане тъй като имаше признаци че нещо не е наред. Примерно, някой път като загрееше повече налягането падаше на 1 а обикновено го държеше около 1.5-2 на празен ход, също така последно време при движение вместо на 3 стрелката седеше на ~ 2.8 (малко под 3). Всичко това говори за проблем в мазането ама нали съм куха лейка ..... Аз също се надявам вала да е наред и да мина само с шлайф и нови лагери но ще видим, ако са прекалено много пораженията може направо да мина на 3.0/3.2 - 24в мотор (естествено пак с турбина).\nПубликувано 02 ноември 2010 - 10:39\nи пак ше трябва да правиш нов колектор...\nоправяй го този, че иначе никой от клубът няма да я види завършена тази кола.\nше сложиш 3,2, после ше реши да сложиш М117, после М119, после турбини...\nмисля че има шанс да се е скапал само байпасният клапан на помпата


Личност и душа\nСъвременните хора искат да бъдат силни, лесно да се справят с мъчнотиите си. Обаче силата на човека не се крие във външните условия, но в условията на неговата душа. Силата на душата пък не е в човешката личност. Личността е нещо променчиво, преходно, временно. В това отношение тя представя живота на физическия свят. Физическият живот е най-малката, най-ограничена проява на целокупния живот. Следователно малките неща не разрешават въпросите. Те са условия само за проявяване на живота, началото на който не трябва да се търси в миналото, но в настоящето.\nСъвременните хора още в настоящия момент трябва да си отговорят, дали са личности, азове или души. Животът наличността се отличава по това, че в него има радост и скръб, омраза и любов, завист и съревнование. Този живот е изтъкан от контрасти. Дойде ли до проявите на личността, човек трябва да знае, че се намира на най-ниското стъпало на живота. Произходът на личността се крие в съзнанието. То е майка на личността. Аз-ът пък е баща на личността. Значи съзнанието – низшето себе, и аз-ът – висшето себе, представят двойката, която е родила личността. Над тази двойка стои Божествената монада. Над Божествената монада – Божествената душа, а над Божествената душа – Божественият Дух.\nОкултната наука, в своето развитие, е достигнала вече до разбиране проявите на Божествения Дух. Над тези прояви има още много, които тя не познава и не разбира. Много хора не разбират себе си даже като личност. Да разбира и да познава човек себе си, в пълния смисъл на думата, това значи да се владее. Ако не е господар на своята личност и не може да се владее, човек още не владее себе си. Да се сърди, това е проявя на личността. В сърденето, като проява на личността, се крие известно благо за нея. Ако не се сърди, ако не скърби личността, ще умре; ако не се радва, тя пак ще умре.\nСледователно личността живее само когато се радва и когато скърби, когато люби и когато мрази. Тъй щото това, което е добро за личния живот, не е добро за съзнателния. Други са положенията за съзнателния живот. Значи качествата на сина се определят от майката и от бащата, а не от сина. Синът не определя качествата на своите родители. Понеже се е родила от съзнанието, личността се е заблудила в своя път, вследствие на което и досега не е разбрала живота. И действително, личността не разбира живота: тя се сърди и примирява, тя обича и мрази, тя се радва и скърби и т.н. Защо се сърди, и тя не знае.\nОбаче сърденето показва, че липсва нещо на човека. Детето се сърди на майка си. Защо? То иска от нея 5 ореха, а тя му дава 4. То ги взима, хвърля ги на земята, сърди се и казва: „Дай ми 5 ореха!“ Защо детето иска непременно 5 ореха? Защото са малки. Ако орехите бяха големи, то щеше да иска от майка си само един, но понеже са малки, то иска повече. Значи, колкото повече предметите се намаляват, толкова по-голям брой ще иска детето. И обратно: Колкото повече предметите се увеличават, толкова по-малко ще иска детето. Ако детето иска диня от майка си, то ще иска само една, а не 5; то знае, че дините са големи и не може да се справи с 5 дини. Дори когато иска една диня, ще иска малка. Хората на личния живот са малки деца. Желанията им са подобни на орехи, на лешници и т.н.\nЧовек трябва да се изучава, да прави анализа на живота си, да види колко е извървял досега от своя дълъг път и как го е извървял. Той трябва да види до кой клас е достигнал. Първият клас на великата житейска школа е животът на личността. Той е подготвителният клас на училището. След него иде втори, трети, четвърти, пети клас и т.н. Как се учи, как разбира живота, учителят има думата по този въпрос. Всеки човек има свой вътрешен учител, който го напътва и коригира в живота. Анализът и самоанализът са два метода, които се прилагат в училището. Когато започне да яде, едновременно с това човек прилага методата на анализата: той анализира от какви елементи са съставени оризът, житото, маслините, хлябът, ябълките. След това проучaва на какви места са расли всички тия продукти, кой ги е сял, отде са купени, кой ги е варил, на какъв горителен материал – въглища или дърва и т.н. Тия неща указват влияние върху храните и дават своите добри или лоши резултати. Това е една от великите задачи на съвременния човек. Въпросът за храненето, във физическо и духовно отношение, е интересувал човечеството още в миналото, интересува го и днес. Въпреки това този въпрос не е напълно разрешен.\nДнес всички хора се намират пред изтичане на старата година и влизане в новата. Какво правят търговецът и банкерът пред настъпване на новата година? – Баланс. Те преглеждат своите приходи и разходи, проверяват състоянието на своите капитали. По същия начин всеки човек трябва да направи баланс на своя живот, да направи вътрешен отчет на всичко, което е спечелил и изгубил през изтеклата година. За да направи равносметка на своя живот, човек трябва да е живял на земята, да е имал взимания и давания с хората, да е преживял радости и страдания. Като прави баланс на своя живот, той вижда, че добрите сметки се обуславят от знанията му. Колкото повече знания е имал и колкото по-умело ги е приложил, толкова по-добри са резултатите на неговия живот. Който има знания, той сам оправя сметките си, сам се лекува. Ако ръката му е болна, той ще постави здравата върху болната и ще се излекува. Няма ли знания, той ще се принуди да търси външна помощ; ако няма такава, ще се намира под влиянието на болната ръка: ще страда, ще плаче, ще се моли за помощ. Той не е свободен човек.\nСвободен човек е онзи, който има знания и който може да ги прилага. Някой минава за учен, за човек с големи знания, а като се намери пред известно страдание, не може да си помогне. Знание, което не може да освободи човека от страдания и мъчнотии, или не е положително, или още не е приложено. Който разполага с положителната наука, той трябва да се лекува с нея и сам да плаща дълговете си. Истинско знание е онова, което човек всякога носи със себе си и прилага на всяко време. Новороденото дете носи известни знания със себе си и щом отвори устата си, то знае вече какво да прави. Кой учи новороденото дете да яде, да сучи от майка си? Кой учи току-що излюпеното пиленце да кълве? Следователно, като живее, човек трябва да се стреми към придобиване на знания, които ще му послужат през всички времена и епохи. Това знание наричаме Божествено.\nВреме е вече да отворите път на Божественото в себе си, да приемете Божествения живот. Този живот е на степени, вследствение на което се проявява по различен начин. В личността той се проявява по един начин, в съзнанието – по друг, в душата – по трети начин, в духа – по четвърти начин и т.н. В това, именно, седи разнообразието на Божествения живот, който се проявява в различни форми и по различни начини. Божественото живее във всички форми, от най-малките до най-големите. Докато една форма живее по начин, специфичен за нея, и изпълнява законите, по които е създадена, тя всякога е жива. И като умре, тя пак продължава да живее. Наруши ли законите, по които е създадена, тя умира. В това се заключава философията на живота. От гледището на тази философия човек казва: „Докато Бог живее в мене, и аз живея. Престане ли Бог да живее в мене, и аз умирам“.\nДръжте в ума си мисълта: „Бог живее навсякъде и Неговата воля трябва да се слуша“. Щом Бог е създал света, трябва ли да оставим малките същества да го управляват? – „Защо е създаден светът?“ – Това е Божия работа. Щом е създал света, Бог е имал някаква велика цел. Нашата задача не се заключава в разрешението на въпроса, защо светът е създаден, но да разберем защо сме дошли на земята. Хората задават този въпрос и различно си отговарят. Някои казват, че човек е дошъл на земята да яде и да пие. Отчасти този отговор е прав, но яденето и пиенето не са единствената цел на човешкия живот. Ако нямаше ядене, малцина биха дошли на земята. Без ядене животът на земята е невъзможен. Едно от великите неща на земята е яденето. Чрез ядене хората се примиряват. Чрез ядене те разрешават противоречия в живота си. Значи яденето определя смисъла на живота. Въпросът за яденето, за осигуряване на храната е един от важните социални въпроси на днешния век. Той стои на масата на съвременния човек като пръв и най-важен за разрешаване. Като се разрешава този въпрос, трябва да се има пред вид неговото трояко значение: физическо, духовно и умствено.\nИ тъй, всеки човек трябва да направи баланс на своите капитали, да знае с какво разполага през всяка нова година. Като има пред вид крайния резултат на своите сметки, той ще знае причините на този резултат, ще знае защо печели и защо губи. В този случай човек не се интересува толкова от резултата, колкото от причината, която го произвежда.\nБогатството и сиромашията са резултат на правилната или неправилна деятелност на човешкия ум и на човешкото сърце. Не е достатъчно само човек да бъде богат, но богатството трябва да бъде за него благо, да се чувства доволен от него. Ако богатството е правилно разпределено между хората, богатият би се чувствал доволен. Днес богатите хора не са доволни от положението си. Защо? Има нещо неправилно в тяхното забогатяване. Те стават богати за сметка на много хора, вследствие на което носят тяхното неразположение. Богатството трябва да бъде така разпределено между хората, че едновременно да бъде благо за всички. Злото в света се ражда по причина на това, че благата на живота не са еднакво разпределени между всички хора. Всеки човек има право да се ползва от благата на живота. Обаче ако има злато, а няма хляб, той пак ще бъде недоволен. Значи златото е нужно на човека само като средство за доставяне на хляб. Няма ли хляб, противоречията неизбежно го следват.\nКъде има най-малко противоречия? В живота на личността. Тя заема най-високото място в човека. По-горе от човека тя не може да отиде. Засега господарка на човека е личността. Видите ли, че някой се обижда, ще знаете, че той се проявява като личност. Съзнателен ли е, човек трябва да се качи по-високо от своята личност, да не се обижда. Можете ли да обидите силно разгорялия се огън, като му сипете няколко капки вода? Можете ли да обидите океана, като черпите от него вода? Можете ли да обидите с нещо Хималаите? Човек се обижда, когато не е зачетена неговата личност, когато са пренебрегнати някои нейни права. За да бъде почитан, човек трябва да почита другите. Докато човек прави разлика между хората, докато поставя своята личност над личността на всички хора, той никога няма да бъде почитан.\nСъвременните хора не признават личния елемент на животните, вследствие на което не им отдават нужното внимание и ги третират като безлични същества. И животните имат личен елемент, само че личността на човека седи най-високо, като цар на всички личности. Мнозина предават на личността Божествен произход. Ако наистина Божественото начало е в човешката личност, никаква дисхармония не би трябвало да съществува в света. Докато в човешкия живот съществуват ред отрицателни прояви, Божественото не е проникнало още в личността. Човек не познава още своята личност. Разбере ли я веднъж, той ще и даде нужното място и ще се освободи от противоречията и страданията в живота.\nДвама души се сдружили и тръгнали заедно на път. Единият от тях бил дребен, нисък по ръст, а вторият – едър, здрав, силен човек. Първият взел за път няколко хляба, а вторият, понеже не обичал да носи много товар, взел само един хляб. Той турил хляба си в торбата на първия. За колко време ще им стигне този хляб? Вторият, като едър, силен човек, още в началото на пътуването изял своя хляб и започнал да яде от хляба на другаря си. Това негово поведение породило недоволство в първия. Пътят им бил дълъг, вследствие на което хлябът щял скоро да се свърши. За да запазят добри отношения, вторият пътник трябвало да вземе два пъти повече хляб от първия. Какво представляват двамата пътници? Първият пътник представлява Божественото в човека – а вторият – човешката личност, която живее за сметка на Божественото, което предвижда нещата. Дребният, малкият човек знае, че му предстои дълъг път, и взима повече хляб в торбата си. Грешката е там, че този човек се е сдружил с голям и физически силен. Божественото може да върви паралелно с личността, но да не се сдружава с нея. Ама личността била голяма, богата, разполагала с много знания. Който много знае, той много трябва да прилага. Богатият трябва да дава повече, а сиромахът – по-малко.\nМалката цев пуща малко вода, голямата цев пуща много вода. Такива са законите на физическия свят. В Божествения свят, обаче, законът е обратен: малкото ражда голямото. От малкото житно зърно се раждат великите неща в света. Житното зърно ражда великите хора: таланти, гении, светии. Ще кажете, че житното зърно е мъртво, не може да създава велики хора. И през воденица да мине, и в пещ да се пече, житното зърно всякога остава живо. Божият Дух живее в житното зърно и показва на хората, че роденото от Духа дух е и никога не умира. Дойдете ли до живите неща, използвайте ги; дойдете ли до мъртвите, тях погребвайте в земята. Христос казва: „Който не яде плътта ми и не пие кръвта ми, няма живот в себе си“.\nЛичността в човека представя живота на плътта, а Божественото – живота на духа. Когато духът вземе първо място в човека, плътта трябва да остане на последно. Вземе ли плътта първо място, духът отстъпва. Дето духът живее, плътта умира; дето плътта живее, духът умира. Защо? Храната им не е еднаква. Духът не може да поддържа живота си с храната на плътта. И плътта не може да живее с храната на духа. Ако плътта живее при духа и не умира, това показва, че тя живее по свой начин, независим от този на духа. Ако и духът живее при плътта, без да умира, това показва, че той живее свой собствен живот. Тази е причината, поради която виждаме два различни живота в един и същ човек. Тези два живота, именно, създават борбите и противоречия в човека. Човек ще се справи с противоречията си само когато животът на плътта се подчини на живота на духа, т.е. когато личността се подчини на Божественото начало в човека. Днес хората мислят върху въпроса, защо духът не живее в съгласие с плътта и защо плътта не живее в съгласие с духа. Много естествено. Те са разменили местата си. Един ден, когато всеки отиде на мястото си, плътта и духът ще бъдат в пълна хармония и единство.\nЧесто хората имат крива представа за себе си, вследствие на което се мислят по-учени, по-силни, по-духовни, отколкото са в действителност. Обаче когато изпитанията дойдат в живота им, те виждат истинската си стойност. Може ли да се нарече силен човек този, който от една дума се обижда? Може ли да се нарече дълбок извор този, който от най-малкия дъжд се размътва? Ако от най-слабото земетресение водата на извора се губи, това показва, че той няма голяма дълбочина. Следователно, в пълния смисъл на думата, духовен човек е онзи, който остава неизменен при всички изпитания. Каквито бури и ветрове да срещне на пътя си, каквито сътресения да го сполетят, той всякога остава тих и спокоен. При обикновените земетресения земята се разтърсва на дълбочина най-много 5–10 километра. При големи земетресения, които рядко се случват, земята се разтърсва на по-голяма дълбочина. Земята представя млада мома, която се движи около своя възлюбен – слънцето. Когато земята се разиграе силно, както при земетресенията, това показва, че като млада мома, тя се е хванала на хоро и играе. Застои ли се дълго време на едно място, без да тропне на хорце, земята започва да остарява: от млада мома тя постепенно отива към стара баба. Има страни, в които не стават никакви земетресения. Те се намират в положението на баби, които си почиват.\nКато се казва, че земята е млада мома, мнозина искат да се докаже това по научен начин. И да се докаже, ако не е истина, пак недоказано остава. В сегашната наука много неща са доказани, но всички не са истинни. Изучавате един, втори, трети факт, виждате, че са доказани, но между тях пак няма никаква връзка. Каква наука е тази, която не може да свърже всички факти в едно неразривно цяло? Можете ли да наречете научни факти тия, между които не съществува никаква зависимост? Един научен факт е добре обоснован, когато между него и близките факти около него съществува известна зависимост, както между живачния термометър, външната температура и подобряването или влошаването на времето. Например видите ли, че живакът в термометъра се повдига, вие знаете, че външната температура се увеличава; ако живакът в термометъра слиза, температурата се понижава. В зависимост от подигането и падането на температурата се определя времето, дали ще бъде топло или студено. Зависимостта между тия факти е не само външна, но и вътрешна, т.е. психическа. Тези факти указват влияния върху характера и темперамента на човека. Например, ако едно дете е заченато в момент, когато живакът в термометъра се е изкачвал, в характера на това дете ще има възход. То ще е любвеобилно, с открита душа. Ако пък е заченато в момент, когато живакът в термометъра е спадал, то ще бъде студено, затворено, хладнокръвно – ще минава за философ. Това е научен факт, за доказването на който се изискват ред наблюдения. Как ще се докаже факта, че баща и син, които са родени в един и същ град, имат нещо общо в характера си? За да се докаже този факт, вие трябва да изучавате характера на бащата и на сина и да видите дали си приличат. Ако си приличат, да разберете на какво се дължи приликата. Не само това, но ако бащата и синът са заченати в момент, когато живакът в термометъра се е изкачвал, и двамата ще имат едно и също количество калории топлина и еднакъв род енергии.\nСега, като изучавате зависимостта между характера на човека и външните условия, вие си задавате въпрос, съвпадение ли е това, или действителност. Ако е действителност, вие искате да знаете, външните условия ли създават характера или характерът указва влияние на външните условия. Когато посетите приятеля си през някой студен, зимен ден и намерите стаята му добре отоплена, какво означава това? Това показва, че приятелят ви има добро разположение към вас. Той ви очаква, затова е изчистил стаята си добре, отоплил я, иска да ви посрещне сърдечно. Ако този ден, именно, приятелят ви не е добре разположен към вас, той нарочно оставя стаята си нечиста, неотоплена. Този ден той не иска да ви приеме, затова не ви е създал добри условия. Следователно заварите ли стаята на приятеля си или на вашия познат нечиста, неотоплена, не влизайте вътре. Студът показва, че този ден не ви приемат на гости, и вие трябва да останете у дома си, да размишлявате. Растенията разбират този закон и разумно го прилагат. Щом вън е студено, те не излизат никъде. Те не подават главата си вън от своята стая. Нищо в света, както и в цялата природа, не е случайно. Следователно не е случайна и зависимостта между външните условия и човешкия характер.\nПредставете си, че от върха на една планина, като връх на триъгълник, извират две реки, които текат в две различни посоки и образуват двете страни на триъгълника. Едната река тече към юг, другата – към север, вследствие на което произвеждат два различни резултата. Първата река е по-топла и производителна, втората – по-студена и по-малко производителна. Ако двете реки представят краката на човека и ако при движението си с левия крак той възприема някаква отрицателна мисъл, в скоро време сърцето му ще изстине. Какво трябва да направи в този случай? Единственото спасение се заключава в това, да продължава движението си. Втория момент той ще дигне десния си крак. Ако съзнанието му е будно, той трябва да образува повече топлина в организма си, с която да компенсира изразходваната. Не може ли да направи това, в него ще се яви желание да се върне назад. Този закон съществува и в природата.\nСледователно човек не може да направи една след друга две стъпки, при които да става подигане или спадане на живака в термометъра. Ако при първата стъпка температурата се подига, при втората ще спада. И обратно: ако при първата стъпка температурата спада, при втората ще се подига. Изобщо, ако някъде в природата или в живота става подигане на температурата с единица, на противоположния полюс някъде става понижаване на температурата с единица. Това наричаме закон на смени в природата. Който разбира този закон, той разбира и своите състояния. Като преживее някакво високо, подигнато състояние, той знае, че неизбежно предстои понижаване на състоянието му.\nКато ученици, вие трябва да наблюдавате проявите на човешкия живот и да ги изучавате. Например, виждате, че един човек се гневи. Вие се приближавате при него и започвате да му говорите, че не трябва да се гневи. Това е неразбиране на живота. Оставете човека на свобода. Докато живее в личността си, той не може да не се гневи. Ако не се гневи, той ще умре; ако не се радва и не скърби, той пак ще умре. Човекът на личността може да живее само при правилна смяна на състоянието, т.е. когато ту се радва, ту скърби. За да живее този човек, причината на това се дължи на факта, че при минус един градус той получава отрицателна, потенциална енергия, а при плюс един градус – кинетична, или положителна, вследствие на което става трансформиране на неговите енергия. Следователно, ако в десния си крак не даде ход на своята положителна или кинетична енергия, а в левия – на отрицателната или потенциална енергия, човек е осъден на страдания и болести, на смърт. Това показва, че енергиите в човешкия организъм трябва правилно да се сменят, да се движат от десния крак в левия и от левия в десния. Ако искате да знаете дали този факт е научен, направете следния опит: разделете нивата си на три части. В едната част посейте жито в пълнолуние, във втората част – във време, когато луната се празни, а в третата – когато слънцето е в своята най-висока точка. При пълнолуние се забелязва възход, подигане на температурата; при изпразване на луната – понижаване на температурата. Проследете какви резултати ще имате при трите случая. Направете още един опит съзнателно да вложите положителна енергия в десния си крак, отрицателна – в левия, и с тази мисъл обиколете нивата си сейте. Резултатът на този опит ще бъде различен от резултата на първите опити. Всички промени в природата, в нейните външни и вътрешни условия, говорят за деятелността на висши, разумни същества. Подигането и спадането на температурата не се дължи на човешката деятелност. Подигането на температурата, топлото време показват, че разумните същества имат добро разположение към хората и по този начин им помагат. Рязкото и ненавременно понижаване на температурата показва, че хората са нарушили някакви природни закони. Благоприятните условия в живота са израз на Любовта и разположението на разумните същества към човека; неблагоприятните условия са израз на неразположението към човека, по повод на някаква негова погрешка. Значи погрешката на човека е била от такъв характер, че води към нарушаване на някой природен закон.\nЧесто религиозните хора изпадат в заблуждение, като мислят, че щом е благ, Бог трябва да бъде снизходителен към човека, независимо от това, дали живее правилно, или не. Ако е вярно, че Бог всякога трябва да бъде благ, защо човек умира? При това, казано е в Писанието, че Бог не съизволява в смъртта на грешника. Не е въпрос, защо грешният или праведният умира, но защо човек умира преждевременно. Когато умира преждевременно, човек сам предизвиква смъртта си, сам се лишава от ония условия, при които животът му може правилно да се развива. Всяка преждевременна смърт е равна на самоубийство. Моментът, в който личността помисли, че е свободна, самостоятелна, напълно независима и може да прави, каквото желае, смъртта настъпва за нея. Човек живее, докато мисли, чувства и постъпва правилно. Личността трябва да има предвид, че не живее за себе си. Тя е свързана със съзнанието, а то – с висшето аз. Значи между подсъзнанието, съзнанието, самосъзнанието и свръхсъзнанието съществува непреривна връзка. Самосъзнанието е живот на личността, свръхсъзнанието – живот на душата.\nСледователно личността може да живее повече или по-малко, в зависимост от това, доколко е в услуга на душата. Душата се нуждае от други източници, а не от тия, от които личността черпи своя живот. Продължителността на земния живот на човека зависи от отношенията, които той е създал с душата си: ако обича душата си, животът му се продължава; не я ли обича, животът му се съкращава. Невъзможно е човека да живее изключително за личността си и да стигне до дълбока старост. Дългият живот е в зависимост от любовта на човека към душата. Колкото повече душата изявява своя живот, толкова по-издръжлив е човешкият организъм. Иска ли да се лекува, човек трябва да потърси лекар и лекарства в душата си. Тя лекува по вътрешен път. Обаче не може човек да се лекува, ако не обича душата си. Който обича личността повече от душата си, той е осъден на смърт. Защо? Защото качествата на личността са: страх, омраза, ревност и т.н. Казано е в Писанието: „Който мрази, той е осъден на смърт“. Същото се отнася и до останалите отрицателни качества. Кой човек мрази? Който няма Любов към Бога. Има ли Любов към Бога, човек е придобил вечния живот.\nКакво разбирате под думите „любов към Бога“? Да обичате Бога, това значи да бъдете извори, да давате изобилно. И чешмата дава на хората, и тя носи благо, но в края на краищата за това благо ще се счупят много глави. Докато посетителите на чешмата са малко, водата е благо за тях. Увеличи ли се броят на посетителите, около чешмата започва спор, блъскане, бой, кой пръв дошъл, докато най-после борбата свършва с пукнати глави. От благо за хората чешмата се превръща в зло. За да се избегне това зло, количеството на водата трябва да се увеличи, за да се хване по-голяма част вода от планинския извор. Оттук вадим следния закон: когато броят на хората се увеличава, и количеството на благата, т.е. производителността трябва да се увеличи. Не се ли спазва този закон, в живота се явява известна дисхармония. Израсте ли повече, отколкото са средствата за поддържане на организма, човек е осъден на страдания. Колкото повече човек расте и се развива, толкова повече трябва да увеличава своята дажба.\nСъщият закон се отнася и до човешките желания. Някой иска да стане учен, силен, виден човек. Преди да очаква това, той трябва да се опита и провери, има ли условия за постигане на тези желания. Може ли при сегашните условия всички хора да станат учени? На всички хора се проповядва да станат силни, учени, богати, но малцина могат да постигнат това. За да живее човек дълго време на земята, все трябва да има някой, който да поддържа този живот. Ако бащата носи в себе си условия за дълъг живот, и синът може да живее дълго. За всеки човек може да се определи, има ли условия за дълъг живот, или няма. Онези хора, на които е определен дълъг живот, се намират под влиянието на особени планетни съчетания. За тези хора са отворени и 12-те извори на живота. Онези пък, за които са отворени само пет извора на живота, ще живеят малко време на земята. Това, именно, показва, че в света нищо не е произволно.\nМнозина искат да им се дадат дарби, да се проявят. Ако отсега нататък човек иска дарби, неговата работа е свършена. Човек се ражда с дарби, които постоянно трябва да развива. Ще възразите, че във времето на Апостолите Дух Божи ги осенил и те започнали да говорят на 12 различни езици. Ако това е станало в миналото, защо да не стане и сега? Това не е произволно явление. За да ги осени Духът, това показва, че в тях са били отворени всичките извори на живота. Следователно, за да стане учен, човек трябва да се е родил учен. Само онзи може да се роди учен, който е работил в миналото. Той има добре развити ум и сърце. Днес човек се нуждае от условия, които да му съдействат да се прояви. Тъй щото, за да бъде учен, силен, човек се нуждае от здрав организъм, от добре разработени ум и сърце, да устоява на външните и вътрешни условия. Такъв човек се отличава с голяма устойчивост. Не е ли придобил тия неща, човек трябва да бъде внимателен, за да си осигури сносен живот. Каквото днес придобие, той ще го складира като капитал за бъдещия си живот. Казват за него, че е добър човек, че е светия. Той може да е добър, свят човек, но за хората. По отношение на Бога, обаче, не е толкова добър. За Бога е добър човек този, който изпълнява Неговата воля. Той може да се колебае за много неща в живота си, но стане ли въпрос за волята Божия, там всякакво колебание изчезва. Когато върши волята Божия, дълбоко в душата си той чувства правотата на своите действия и не се поддава на мнението на хората. Какво хората говорят за него, това не го смущава. Той се държи за волята Божия и с оглед на нея изправя постъпките си. Той не се спира върху външния изглед на нещата, но ги разглежда вътрешно. Понякога външно човек може да бъде праведен, а вътрешно – не. И обратно: вътрешно може да е праведен, а външно – не. Човек трябва да има будно съзнание, да разбира и най-скритите си мисли и желания и да си дава отчет за тях. Има мисли в човека, които са в състояние да го умъртвят; има и такива мисли, които могат да го възкресят. Ако една ваша мисъл не може да изправи едно ваше чувство или желание, или ако едно чувство не може да изправи една мисъл, вие сте осъдени на големи страдания.\nНа какво се дължат страданията? На вътрешна дисхармония между ума и сърцето, между мислите и чувствата на човека. Това разногласие между мислите и чувствата на човека се дължи на факта, че той иска да вземе повече неща, отколкото може да носи. Например, тщеславният иска всички хора да го хвалят. Могат да го хвалят няколко души, но невъзможно е всички хора да го хвалят. Защо трябва да го хвалят всички хора? Христос казва: „Търсете слава от Бога, а не от човеци“. Може ли бедният, невежият да ви даде това, което искате? Може ли престъпникът да отговори на това, което душата ви желае? Какво може да даде престъпникът, освен своето престъпление? Какво може да даде болният, освен своята болест? Какво може да даде слабият, освен своята слабост? Какво може да даде невежият, освен своето невежество? Като ученици, вие трябва съзнателно да работите върху себе си, да придобивате знания. Като ги придобиете, трябва да ги приложите. Каже ли ви някой, че изведнъж можете да станете учен, и повярвате на думите му, вие сте на крив път. Човек постепенно придобива знания. Придобитите знания трябва да се приложат. Не се ли приложат, те могат да уморят човека. Необработеното знание представя лед или сняг, който, приеме ли го човек в стомаха си, може да го умори. Който е пил студена, ледена вода от планински извор, когато е бил изпотен, той знае какви са нейните последствия. Ще кажете, че водата е чиста, слиза от планински извор и не може да причини никаква вреда. Ако температурата на водата е ниска, преди да се пие тя трябва да се стопли. Следователно, отдето и да иде знанието, за да се ползва от него, човек трябва да го асимилира и приложи. Всяко необработено и неприложено знание не ползва човека. Каквито усилия да прави, с такова знание човек не може да стане философ. За да стане философ, той трябва да има добре развит ум, да прониква в дълбочината на нещата. Според окултната наука философът трябва да е развил своето причинно тяло, да вижда и разбира причините и последствията на нещата. Поет може да стане онзи, който е влязъл в областта на Нирвана. Значи философът трябва да има философски ум, поетът – въображение, добрият човек – Любов. Без Любов човек не може да прави добро. За да направи добро, човек трябва да вложи в доброто част от себе си.\nДоброто има смисъл само тогава, когато може да пресъздаде човешкия характер. За това, именно, човек трябва да върши волята Божия. Като върши волята Божия, той се свързва с Неговата Любов. Тогава Божието дело ще бъде и негово. Това означават думите: „Бог да живее в човека, а човек – в Бога“. Някои мислят, че като живее в Бога, човек се изгубва. Той се изгубва толкова, колкото детето, което след години става стар дядо. Губи ли се детето изобщо? Детето не се губи нито в юношата, нито във възрастния човек, нито в стареца. Това са фази на живота, през които човек неизбежно минава. Старецът често си спомня за своето детинство. На кое място в стареца живее детето, не може да се определи. Слушаме обаче дядото да казва: „Едно време, като бях дете, направих това и това“. Детето не се вижда в образа на дядото, но то съществува в неговия ум. И дядото съществува в ума на детето. Играе ли, приказва ли, детето си представя, че ще израсте, ще стане момък, възрастен човек и най-после старец, с побеляла глава, с бяла брада и мустаци. Детето символизира Любовта, а старият човек – Мъдростта. Старият от време на време хваща космите си, с което иска да каже: „Виждате ли тия бели косми на брадата ми? Това са закони, по които човек трябва да живее“.\nАнгелите нямат бради и мустаци, което показва, че те живеят без правила и закони. Те не се нуждаят от правила и закони, като хората, защото живеят в светлина. Като срещнете един ангел, ще видите, че от цялото му тяло излиза светлина във вид на лъчи. Те светят като слънце. Космите на главата, брадата и мустаците в човека представят растителното царство. Като знае това, човек трябва да пази главата си от оголяване. Космите служат за урегулиране на енергиите в човешкия организъм, а оттам и при кръвообращението. Всеки косъм е център на динамическа сила, която помага за разпространение на кръвта по повърхността на тялото. Ако всички косми по тялото на човека се отнемат, той ще се натъкне на големи нещастия. Космите са толкова необходими за човека, колкото растенията за земята. Ако растенията изчезнат, земята ще се превърне в суха и безжизнена пустиня. Корените на растенията и на дърветата играят роля на помпи за извличане на вода от дълбочината на земята. Когато водата потъне дълбоко в земята, корените на дърветата, със своята магическа сила, я извличат на повърхността на земята. Поради това, че секат горите, почти в цяла Европа се забелязва намаляване на водата. И в България изсичат горите. Ако и в бъдеще продължават да ги секат, много от сегашните извори ще изчезнат. За да не става това, на мястото на изсечените гори трябва да посаждат нови.\nСледователно, за да не пресъхват изворите на човешкия живот, всеки ден човек трябва да посажда по една добра мисъл и по едно добро чувство в своята почва. Само по този начин мисълта на човека ще се засили, а чувствата му – ще се облагородят. Преди всичко човек трябва да развива самообладанието си, при всички условия на живота да бъде тих и спокоен. За да развива самообладанието си, човек трябва да знае, че един Бог съществува в света и към Него да определи отношенията си – отношения на Любов и самоотричане. Законът на себеотричането не подразбира загуба. Да се отречеш от себе си, от своя живот, това значи да придобиеш Вечния живот. Затова е казано, че от онзи, на когото е много дадено, много се иска. Много е дадено на праведния, но ако той падне, голямо е падението му.\nАко грешникът се подигне, голямо е въздигането му. С други думи казано: Големи са спънките на добрата мисъл, когато попадне при лоши, неблагоприятни условия за реализирането и. И обратно: Всичко разумно се притича на помощ на слабото, да го превърне в силно, а лошото – в добро.\nДа се говори на човека за доброто и красивото в света, за наука и култура, това значи да му се даде подтик към тия неща. Като се стреми към наука, човек вижда какво поле се открива пред него. Съвременната наука е още в детинството на своето развитие, но въпреки това има области, които са добре разработени. Такава област е, например, анатомията. Във физиологията има много въпроси, които впоследствие ще се изяснят. Теоретически много въпроси са обяснени, но дойде ли до практиката, те не се съвпадат. Истинско знание е това, в което има пълно единство между практика и теория. Истинско наследство е това, което едновременно със съобщението за него дават парите на наследника. Той веднага го пуща в обръщение. Който разполага с положително знание, той може да го приложи във всички области на живота. Това знание става плът и кръв за човека.\nКакво трябва да прави човек, за да се помогне до положителната наука? От човека се иска само едно: да разработва своята почва и да знае какви растения могат да виреят в нея. Що се отнася до останалите условия, това не е негова работа. Например, знаете, че житото вирее в умерения пояс. Какво ще правите, ако попаднете в студен климат? Колкото да разработвате и подобрявате почвата, при студения климат житото може само да покълне, но не и да израсте, да цъфне и плод да даде. Ще кажете, че можете да отглеждате житото под стъкла, при изкуствено отопление. Това е невъзможно. Щом знаете, че житото не вирее в студен климат, ще се заемете с обработването на други култури, за които дадените условия благоприятстват. Същият закон се отнася и до човешките мисли и чувства. Хранете в себе си такива мисли и чувства, за развитието на които вашата температура и почва благоприятстват. Оттук вадим следните правила за живота: Отглеждай само такива семена, които могат да виреят в твоята почва. Не отглеждай в почвата си такива семена, за развитието на които трябва да употребиш всичката си енергия, всичките си средства и време. За някои това са противоречиви мисли, но способният учен намира правия път чрез противоречията в живота. Витлото, което движи аероплана, прави хиляда обръщания в минута, но въпреки това картечницата в аероплана е така нагодена, че когато действа, куршумите и минават през междините на витлото, без да го засягат.\nСледователно, искате ли да реализирате една мисъл, тя трябва да се движи с такава бързина, че да излиза през междините на ограничителните условия, без да ги засяга. В този случай ограничителните условия могат да се уподобят на витлото в аероплана. Може ли да се нарече човек онзи, който не е в състояние да излезе от ограничителните условия на гнева, омразата, съмнението, малодушието и да ги превърне в благотворна енергия? Малодушният е ленив човек. Той не вярва на силите си, затова очаква на помощта на хората. Каквато работа да започне, преди всичко човек трябва да разчита на себе си, а после на другите. Каквото предприемеш, върши го за себе си, а после за другите. Учиш ли, учи добре за себе си, а не за хората. Ако живееш добре, живей за себе си, а не за това, какво хората мислят за тебе. Прилагай доброто за самото добро, а не за похвалите на хората. Развивай и прилагай силата си за самата сила, от любов към нея, към ползата, която тя допринася, а не от тщеславие, да покажеш пред хората, че си силен. Важно е желанието на човека да постигне нещо красиво в живота си. Има ли това желание, той трябва да употреби всички усилия да го постигне. Който види тия усилия, той може да му се притече на помощ. Обаче не прави ли човек усилия, никаква помощ няма да му дойде отвън.\nКато ученици, прилагайте тази година закона за превръщане на енергиите. Мине ли някаква лоша мисъл през ума ви и лошо чувство през сърцето ви, веднага ги превърнете в добри. Ако видите някой болен, не казвайте в себе си, че нищо няма да излезе от него, но го насърчете, кажете му няколко утешителни думи. Ако мислите да се скарате с някой ваш близък, да му кажете няколко строги думи, откажете се от намерението си и помислете, че и този човек е толкова добър и благороден, колкото сте и вие. Какво сте направили за него, за да имате право да го съдите? Мислите ли, че като съдите човека, служите на Бога? Който иска да служи на Бога правилно, той трябва да се откаже от своите стари навици, от критика и одумване. Не мислете, че ако се откажете от старите навици, от слабостите си, вие изведнъж ще станете светии, ангели. Усилена работа се иска от човека, за да постигне онова, което душата му желае.\nДумата „ангел“ подразбира Божи служител. Не служи ли на Бога, човек служи на себе си. Който служи на себе си само, той е ангел без крила. Да не мисли човек за себе си, това не значи да престане абсолютно да се интересува от своя живот, но като знае, че съществува велик Промисъл, той знае, че каквото да прави, има Един, Който се грижи и за него. Щом има предвид тази мисъл, човек ще излезе от положението на своята личност, която мисли само за себе си, и ще започне да се грижи за ближния си. Щом мисли за ближния си, човек се подига по-високо и се свързва с Първата Причина на нещата. Промисъл съществува за всеки, който изпълнява волята Божия. Който не я изпълнява, той не се намира под защитата на великия Промисъл. Той трябва да се мъчи, да се труди и да работи. По този начин само той може да се спаси, да забогатее.\nВсички хора се стремят към придобиване на знания, да се осигурят. Многото знания не спасяват човека. Колкото повече знания придобива човек, толкова повече неприятели печели. В този случай знанието е подобно на голям капитал, който човек не може правилно да разпредели. Щом не може правилно да го разпредели, той ще му създаде много неприятели. Знанието е енергия, която щом се събере в голямо количество в мозъка, трябва да се впрегне на работа: за доброто на човечеството и за слава Божия. Не е достатъчно само да се търкат две тела, за да произведат топлина и светлина, но тази енергия трябва да се впрегне на работа. Не е достатъчно човек да придобива само знания, но той трябва да впрегне тия знания на работа. Човек може да се занимава с всички отрасли на науката и изкуствата, но преди всичко той трябва да използва тия придобивки за самата природа, която му е дала всички благоприятни условия за работа. Музикантът, поетът, художникът, трябва да работят поне по един час на ден само за себе си. Как ще познае поетът например, че работата му е добра? Като напише едно свое произведение, той трябва да го остави настрана, поне един месец да не го пипа. След това да го прочете и коригира. След един месец пак да го прочете и ако не намери никаква грешка, това показва, че работата му е добра и ще задоволи всички хора. Човек не трябва да изнася изведнъж всички свои работи пред света. Ако изнесе пред света всичко, което знае, даже и най-силният човек ще се обезсили. Искате ли да помогнете на някого, дайте му нещо от себе си, но само тогава, когато знаете, че той ще го употреби за добро. Не може ли да го употреби за добро, той нищо не печели, а вие губите.\nСледователно човек трябва да работи така, че всякога да има поне микроскопическа придобивка. За да работи по този начин, той трябва да разбира основните закони на самообладанието. Той трябва да прилага този закон в погледа, в движенията, в чувствата, в постъпките си. За такъв човек казваме, че има установен поглед. Като гледа някого, той гледа спокойно, без никакво трепване или колебание на очите. Чрез такъв поглед Божествената светлина се предава от един човек на друг. Когато казват на някого, че лицето му е озарено, това показва, че той е приел Божествената светлина от ближния си. Не можете ли чрез очите си да предадете тази светлина на своя ближен, това показва, че не сте го погледнали правилно. Как трябва да погледнете човека? Тихо и спокойно.\n(следва продължение в част 2)


Сладолед и басейн са екстрите в жегата за мечките в зоопарка в Добрич\nНачало > Сладолед и басейн са екстрите в жегата за мечките в зоопарка в Добрич\n08:07, 11 авг 16 / Общество 25 119 Автор: Topnovini\nСпециални грижи полага екипът на Центъра за защита на природата и животните в Добрич за двете мечки там, съобщи директорът му Севдалина Венкова.\nЗа да се чувстват добре в летните жеги мечките получават освен разхлада в байсейните си, също и по килограм домашен сладолед на ден.\nМечките Берна и Костадин, които са в меден месец, много обичат сладолед и го хапват с удоволствие. Екипът на зоопарка замразява за животинките домашен сладолед – плодове, мед и вода. Сред плодовете, които разхлаждат мецаните в жегата, са праскови, дини, круши, сливи, ябълки.\nПо думите на директора на Центъра за защита на природата и животните Севдалина Венкова, тази година не се налага да има разхлаждащи душове за животните в зоопарка, тъй като ламите са преместени на по-сенчесто място.


Астория Стенд Миксер | Продукти за Кухнята Топ Шоп | Делимано\nАстория Стенд миксер\nБъди първият, който ще оцени този продукт ID: 105885630 | SKU: 1000079699\nБелтъци на сняг или плътно тесто за хляб? Няма проблем! Със стенд миксер Астория на Делимано ще се развихриш в кухнята!\nлесно смесване, месене и разбиване\n7 скорости на разбиване\nСвали упътването за Астория Стенд миксер тук\nИска ти се да похапнеш кекс, мъфини или пай?\nИли пък да зарадваш децата с вкусно лакомство, приготвено от самата теб? Няма проблем, представяме ти новия Стенд миксер Астория на Делимано.\nДелимано Астория Стенд миксер е проектиран за смесване и разбиване на различни видове храни от най-леките - като белтъци на сняг, до плътно тесто за хляб. Мощният 300-ватов мотор е идеален за смесване и на най-плътното тесто. Приставката на миксера се върти по оптимално широка ос, за да смеси продуктите в цялата купа, без по стените да се залепят остатъци. Не се налага да спираш и остъргваш сместа от стените.\nКонтролирай скоростта за най-добър резултат\nМожеш да избираш между цели седем скорости на разбиване, за да получиш търсения резултат.\nПоставянето на продуктите в купата е лесно: главата на уреда лесно се накланя настрани от купата, а през улея на предпазителя може да добавяш още продукти по време на смесването. Предпазителят не позволява от сместа да се отделят пръски, капки и да се разлива. Нехлъзгащата се основа не позволява на миксера да се движи, докато разбива продуктите. Приставките включват: бъркалка, кука за смесване и приставка за разбиване, както и купа от неръждаема стомана с вместимост 4,5 л. Приставката за разбиване, шпатулата, предпазителят и купата могат да се почистват в съдомиялна.


Сградата на ЕП в Брюксел ще бъде разширена и обновена\n14.11.2019 / 14:27 - CityBuild.bg\nС цел пpиcпocoбявaне на пoмeщeнията и оcигypяване на оптимaлни ycлoвия за служителите е обявен архитектурен конкурс.\nЕвропейският парламент стартира архитектурен конкурс за най-добра концепция за пленарната си сграда в Брюксел - сградата на Paul Henri Spaak. Конкурсът ще бъде организиран в две фази, като първа фаза е получаване на проекти до 12 декември, а втората фаза е разработване на концептуални предложения от 25 кандидати, избрани след първата фаза. Датата на изпращане на поканите за участие до кандидатите е 30 април 2020г.\nЕвропейският съюз претърпя няколко разширявания и в момента има 28 държави-членки. Затова е необходимо да реконструира сградите си и да приспособи помещенията си, за да осигурява оптимални условия за работа на членовете на Европейския парламент.\nОт участниците в конкурса се очакват концепции, които да предвиждат устойчивост, гъвкавост на пространствата и добър баланс между форми и технологии. Голямата награда е 150 000 евро. Един от критериите за подбор е участниците да бъдат част от страните от ЕС-28 и/ли страна по споразумението на СТО за GPA относно обществените поръчки. Подробности за конкурса - тук и тук.


Четирима депутати на ловно изложение срещу 13 573 лева от бюджета - News.bg\nДепутати на ДПС и на "Обединени патриоти" са пътували на командировка до Залцбург на Изложение за лов и риболов. На същото изложение са били и народни избраници от БСП, които имат партийно решение да не посещават пленарните заседания, съобщи bTV.\nОбщо похарчената сума за командировката на четиримата депутати - двама от БСП, по един от ДПС и "Обединени патриоти" до Залцбург на Изложението за лов и риболов е 13 473 лева.\nСлед като БСП за трети път излезе от парламента, двама нейни депутати нарушиха бойкота на собствената си партия. Те отидоха на задгранична командировка - на посещение на ловно-рибарско изложение в Залцбург.\nДепутатите Александър Сабанов от "Обединени патриоти" и Бюрхан Абазов от ДПС също са били в командировка на това изложение.\nПо данни на медията, утвърдените разходи за депутатът Иван Иванов от БСП са 1382 лева за самолетен билет, за хотел са отишли 1308 лева, а командировачните му са били 342 лева. Общо сумата е малко над 3000 лева.\nПодобна е и сметката за другия депутат от левицата - Йордан Младенов. На него са му одобрени и вътрешни разходи от 60 лева за транспорт. Той бе сред депутатите, подкрепили искането за удължаване на срока за лов на глигани, внесено през декември 2018 г.\nОт БСП отказаха среща с двамата депутати, но заявиха, че те лично ще поемат разходите за тези пътувания.\nСамолетният билет на депутата от "Обединени патриоти" - Александър Сабанов, е над 2000 лева. За хотела му са платени 1635 лева. Към тези пари има и командировачни в същия порядък - около 300 лева. Неговата командировка от общо 4110 лева вече е отчетена в парламента.\nДепутатът от ДПС Бюрхан Абазов се доближава като похарчена сума до колегите си от БСП.\nОбщо похарчената сума за командировката на четиримата депутати до Залцбург на Изложението за лов и риболов е 13 473 лева.\nиван иванов - бсп\nна 27.02.2019 в 12:54:33 #4\nМоже да не Ви се вярва ,но в едни други времена щяха много жестоко да си изпатят. А и сега е интересно,ще върнат ли парите,ще бъдат ли разследвани и т.н.Защото ако търговец не маркира нещо за дори и 1 лв и нанесе огромната загуба от 10 до 20стотинки толкова неща ще му се случат ,когато му се стовари държавата отгоре.Това е доказателство,че за така наречените демократи комунизма не е минало.Те си живеят по комунистически,всичко им е бащиния ,а на на нас ни обясняват как трябва да живеем на пазарен принцип.Голямата измама за народаДЕМОКРАЦИЯ.\nна 27.02.2019 в 12:19:56 #3\nБСП, БСП, БСП, вечна слава За умрелия или добро или нищо\nна 27.02.2019 в 11:59:13 #2\nна 27.02.2019 в 10:43:07 #1\nПир по време на чума. Това го могат само нашите тюмбели, които кой знае защо още са на свобода.\nНачало / У нас / Политика / Четирима депутати на ловно изложение срещу 13 573 лева от бюджета


Информация - БФАС\nНачало > Новини > Информация\n17 окт. Информация\nПубликувано в 17:50 ч. в Новини\tот\tАдмин на БФАС\nПрез идния уикенд – 12 и 13 ноември, ще бъде проведен последният кръг за годината от календара на БФАС в дисциплината “Затворен маршрут”. Вярвам, че организатор, отбори, пилоти и фенове очакват с нетърпение състезанието на писта “Дракон”, което, надявам се, ще предложи позитивни емоции, битка в духа на честната игра и ще даде отговор на въпроса кои ще са новите шампиони.\nВ неделя, 13 ноември, е насрочен балотажа за президент на Република България. Предвид съвпадението на двете събития и ангажимента ни да не заставаме срещу процеса на демократичен избор на гражданите на Република България, предлагам на организатора АСК “Диамо”, г-н Христо Стоилов – член на УС на БФАС и г-н Валентин Бонев – Председател комисия “Затворен маршрут”, състезанието да стартира с два часа по-рано.\nСчитам, че с предложените промени ще дадем шанс на всички представители на организатора, отбори, състезатели и фенове да се насладят на автомобилния спектакъл и в същото време да имат възможност да упражнят правото си на избор.\nПредседател на УС на БФАС


Лудогорие Инфо - Дъжд, поледица, заледени пътища\nЧасът е: 8:15\nНачало БЪЛГАРИЯ ВРЕМЕТО Дъжд, поледица, заледени пътища\nДнес времето ще бъде дъждовно, с малко по-ниски температури от вчерашния празничен ден. Максималните стойности ще бъдат около 4-8 градуса.\nПродължава обилно да се стопи снегът, който натрупа висока снежна покривка преди дни. Има опасност от поледици, особено в Северна България. Продължават да са високи и речните нива, следят се нивата и на язовирите.\nУтре също ще бъде предимно облачно, но валежите почти навсякъде временно ще спрат. Температурите остават без съществена промяна.\nРедица пътища в страната са заледени, особено тези в Северна България. Поради обилните валежи и снеготопене са се активизирали на места и свлачища.\nВременно е ограничено движението на всички автомобили поради леден дъжд и заледена пътна настилка по: път II-71 Силистра - Добрич, път III-2075 Орляк – Зърнево, път III-7106 Карапелит – Кочмар, път III-207 Жегларци - Тервел – Честименски, съобщават от Агенция „Пътна инффраструктура".\nВременно е ограничено движението на всички автомобили по републиканските пътища в област Силистра, както и по път I-7 Шумен - до границата с област Силистра и по път II-21 Русе - Силистра в област Силистра поради леден дъжд и обледяване. Временно е ограничено движението на всички автомобили по път III-2075 Орляк – Зърнево в област Добрич поради леден дъжд и заледена пътна настилка.\nПоследно променена в Неделя, 04 Март 2018 15:16\nОще в тази категория: « Очаква ни топла седмица, слънце и дъжд ще се редуват\tЛятна седмица, превалявания през втората половина »


Каренбауер: Споделянето на тежест със САЩ е повече от военни разходи - News.bg\nСъединените щати трябва да допринесат за международните усилия за опазване на климата и да помогнат на Европа да отговори на предизвикателствата на Китай, коментира наследникът на германския канцлер, като твърди, че справедливото разпределение на тежестта надхвърля военните разходи, съобщава "Ройтерс".\nАнегрет Крамп-Каренбауер, лидер на Християндемократите на канцлера Ангела Меркел, говори пред конференция, организирана от германски мозъчен тръст, който се застъпва за тесни връзки между Европа и САЩ.\n"Въпросът за справедливото разпределение на тежестта играе много важна роля", обясни тя, като се позовава на исканията на САЩ, че Германия трябва да увеличава военните си разходи, за да поеме своята тежест в НАТО.\n"Не става въпрос само за разходи за НАТО: това е надеждност", допълва тя, давайки глас на чувството на мнозина в германската политическа класа, че администрацията на президента Доналд Тръмп не е надежден съюзник на Европа по редица въпроси.\nТова е заплаха за световния мир. Трябва да спрем това негативно развитие\nС Доналд Тръмп, САЩ драстично се пренасочват към стратегическа конкуренция с Китай, оспорвайки азиатската суперсила както в търговията, така и в сигурността. Каренбауер заяви, че възходът на Пекин поставя "системно предизвикателство" за Европа и за САЩ, съобщава "Спутник".\nГермания трябва да "намери обща основа" със САЩ за това как да се справят с Китай. Тя обаче отказва да определя Китай като враг, а по скоро "икономически конкурент".\nЕС и в частност Германия са традиционно близо до Китай. Миналата година Китай стана вторият най-голям износител на стоки в ЕС, както и най-големият вносител.\nГермания е в противоречие със САЩ по отношение на военните разходи и проекта "Северен поток 2" и е под натиск от страна на САЩ и администрацията на Тръмп да задуши китайските технически фирми и да се изправи срещу Пекин за търговията.\nПрез май Тръмп повиши митата за китайски стоки на стойност 200 милиарда долара и ефективно забрани американските компании да работят с китайския производител на телекомуникационно оборудване Huawei.\nТръмп обяви Столтенберг за свой най-голям фен\nС Меркел няма разрив, дори се усмихва на упоритостта му за разходите по НАТО\nАмериканският пратеник Ричард Гринел предупреди Германия, като цитира съображения за сигурност, че нежеланието й да забрани Huawei за 5G ще намали споделянето на разузнавателни данни на САЩ с Берлин.\nГермания се противопостави, заявявайки, че ще определи собствените си стандарти за сигурност за 5G и позволи на Huawei да вземе участие в 5G търг.\nТръмп заплаши миналата седмица да удари Пекин с нови мита за най-малко 300 млрд. долара, което е почти целия китайски износ за САЩ.\nТой също така обеща да увеличи митата за автомобили и автомобилни части, внесени от ЕС, като твърди, че техният внос представлява риск за националната сигурност на САЩ. На 17 май той реши да отложи този ход и страните трябва да преговарят до ноември за нови търговски споразумения.\nАко изпълни заплахата си, това може да повлияе на износа на автомобили и авточасти за 53 млрд. долара. В дългосрочен план икономистите смятат, че това ще доведе до спад на германския автомобилен износ за САЩ с почти 50%.\nНачало / По света / Политика / Каренбауер: Споделянето на тежест със САЩ е повече от военни разходи


Очаква се Германия да се противопостави на подобни планове\n12 ноември 2015 17:27 2236 прочитания\nЕвропейската комисия подготвя планове за постепенно пренасочване на средства от националните системи за гарантиране на депозити през следващото десетилетие, за да финансира изграждане на обща система за еврозоната. Това става ясно от документ, цитиран от Financial Times.\nСпоред предложенията новата "Европейска схема за гарантиране на депозитите" първоначално ще действа като резервна за националните гаранционни фондове. Чрез поредица от междинни стъпки трябва да се стигне до напълно обща система до 2024 г.\nМного правителства от еврозоната, както и Европейската централна банка смятат, че такава обща схема ще убеди вложителите, че средствата им са сигурни и няма опасност да бъдат изплащани в национални валути в случай на криза. Такива страхове допринесоха за масовото изтегляне на депозити от гръцките банки. Най-голямата икономика в региона Германия обаче яростно се съпротивлява на такова решение, което ще ангажира нейните вложители и данъкоплатци с банковите системи на други държави.\nПрез септември германското финансово министерство разпространи писмо сред другите членки, в което се заявява, че подобни намерения на ЕК са "неприемливи". В опит да успокои Берлин през миналата седмица президентът на комисията Жан-Клод Юнкер заяви, че не се планира паневропейска общност на гаранционните системи или "взаимност на риска". Цитираните от FT планове обаче противоречат на тези заявления.\nГермания е единствената страна в еврозоната, която има напълно финансирана национална схема за гарантиране на депозитите, макар че всички членки са задължени да създадат такива. Против включването в наднационални схеми усилено лобират германските регионални банки, които имат силно политическо влияние.\nСлед последните обсъждания в еврокомисията в сряда обаче Валдис Домбровскис, заместник-председател, отговарящ за въпросите на еврозоната, заяви, че вече има ангажимент да се предложат първите стъпки в тази посока. Очаква се ЕК да публикува проектозакона на 24 ноември. След това той трябва да бъде одобрен от страните членки и Европейския парламент, за да влезе в сила.\nБрюксел разглежда възможността за общи гаранции за депозитите още от 2012 г. като начин за възстановяване на доверието във финансовата система след дълговата криза. Германия обаче настоява, че подобно споделяне на риска в еврозоната може да бъде въведено само след прилагането на по-строги правила, гарантиращи, че няма да има банки, които са "твърде големи, за да фалират". Подобни правила са подготвени, но тепърва трябва да бъдат приложени. Берлин настоява и за допълнителни мерки за засилване на фискалната отговорност на правителствата.\n"Тези дискусии идват твърде рано. Особено предвид това, че много държави не са приложили съществуващите европейски правила за националните гаранционни системи", коментира Юрген Фитчен, зам. изпълнителен директор на Deutsche Bank и президент на Асоциацията на германските банки. "Не сме подготвени да използваме акумулираните в продължение на дълги години в нашата система средства в други държави, които безразсъдно поставят доверието на гражданите под риск", изтъква той.\nсистеми планове банки гарантиране президент Германия


Gravel байк: шосейка за черен път и реалността в България\n"Кара ми се шосеен велосипед, ама с условията в България къде ще го карам?" - чували сте го вече десетки пъти или дори сте го изричали. Да, има логика. Разбира се феновете на шосейното колоездене ще отрекат и ще натиснат хикса, но не случайно сме сложили това заглавие. Реалността в България малко се различава от тази на запад или дори в още по-развитите скандинавски държави.\nНе че и там всичко е перфектно, но условията са на светлинни години от нашите и шосейното колоездене там е на голяма почит. В България бавно-бавно нещата се оправят, но все още този тип каране е запазена територия на отдадените любители и звучи като екзотика за средностатистическия българин, който има "колело просто за да го покарам от време на време".\nЗа щастие през последните години масирано навлязоха така наречените Gravel (гравъл) байкове, които простичко казано са шосейни, но с възможност за каране и извън шосето. Да, те имат различна геометрия от истинските шосейни велосипеди и професионалистите биха казали, че са коренно различни, но за масовия потребител те изглеждат еднакво. Голямата разлика са по-дебелите гуми и по-удобната за града и планината стойка на велосипедиста при Gravel.\nПри класическите шосейки позицията е доста по-аеродинамична и спортна, а тънките гуми предполагат гладък асфалт. При гравъл байковете може да си позволите да преминавате през дупки, да скачате от тротоари и да карате по черен и чакълест път. (gravel на български означава чакъл)\nЕ, не си мислете, че този тип велосипеди са измислени за условията в Източна Европа и Африка. Главната причина да съществуват е желанието на хората да се придвижват бързо и лесно по асфалта в града и извън него, но да могат и да хванат някоя лека пътечка в планината без да спукат 3 пъти гума и да паднат при първия корен или дупка.\nЕ, всичко това ги прави супер универсални за повечето хора в България и дори могат да се ползват като градски колела с по-спортна и приятна визия за мнозина. Отделно, че те са пригодени за монтиране на калници, ако имате такова желание, или пък желаете да им сложите по-дебели гуми. Някои имат такъв просвет, че позволяват монтаж на тънка гума за планинско колоездене. Да, правилно се досещате - гравъл байковете са с дискови спирачки, а не с челюстни. Въпреки че трябва да се каже, че и при класическите шосейни нещата отиват към дискове, но май по-скоро заради модата.\nИ така предполагам, че вече сте заинтригувани какви възможности реално има гравъл байка. Ами най-общо казано големи. Може да ходите с него на работа и да сте по-бързи от колите. Е, няма да сте по-бързи от шосейка. Може да го карате по пътеките в планината, ако няма скоци по 30 см. и огромни камъни. Всъщност може, но трябва да имате нужните умения. Може спокойно да правите преходи по 100-150 км. по асфалт и чакълести пътища. Колелото от своя страна е леко и позволява да се пренесе през някой непреодолим участък.\nКакви са вариантите за момента?\nЗа момента изборът е между моделите на Cube и Specialized като всяка марка има свой прочит на нещата. От Cube например сякаш повече залагат на възможността да излезете извън пътя, докато от Specialized смятат, че голяма част от прехода ви ще премине по асфалт. Разбира се човек лесно би преминал от едното поле към другото със смяна на гуми, така че на ред идва и чисто субективния визуален фактор.\nКогато карането ви отведе от равното шосе до черен път, с новия Cube Nuroad ще може да продължите напред без да се замисляте за обратния маршрут. Алуминиевата рамка с карбонова вилка, широките гуми и монтаж Tiagra ви предлагат сигурност на пресечен терен, докато в същото време се движите с лекотата на шосеен велосипед, без значение от изминатите километри.\nCube Nuroad Виж всички\nCUBE ВЕЛОСИПЕД 28 CUBE NUROAD RACE GRYBLU ORN Виж детайли\nCUBE ВЕЛОСИПЕД 28 CUBE NUROAD C:62 PRO CARBON RED Виж детайли\nСега той е по-способен от всякога - новата рамка е с възможност да побере по-широки гуми и е от E5 Premium алуминий, което я прави лека и издръжлива. Освен това тук фокусът е изместен от традиционната гравъл геометрия и Specialized създават прогресивната геометрия, която се отличава с изключително игриво управление. Рамката е с по-голям обхват, челната тръба е по-отпусната, средното движение е ниско за повишаване на стабилността, но и достатъчно високо за 650b капли. Нищо не отключва възможностите на велосипеда като клирънса на гумите, така че новият Diverge е с 47mm клирънс и 700c и 2.1 ” гуми и 650b капли.\nКъм многобройните таланти на Diverge добавяме и възможностите за монтиране на три кошнички за бидони, багажник и калници. За да са сигурни, че превключването на скорости става плавно, а спирането безпроблемно, от Specialized са оборудвали този модел с Shimano Claris групсет, мощни механични дискови спирачки, здрави Axis Elite капли с бързи Specialized Roadsport гуми.\nSpecialized Diverge Виж всички\nSPECIALIZED ВЕЛОСИПЕД 28 SPECIALIZED DIVERGE E5 CMP BLSH Виж детайли\nSPECIALIZED ВЕЛОСИПЕД 28 SPECIALIZED DIVERGE E5 ELT GRN SPR Виж детайли\nSPECIALIZED ВЕЛОСИПЕД 28 SPECIALIZED DIVERGE E5 GRN GRN Виж детайли\nОчакваме ви в някой от нашите магазини - сервизи в страната:\nДобрич: +359 896840322 (Виж упътване в Google Maps)\nВарна: +359 892245390 (предстоящо откриване)


Цени за скиори: 39 лв. за лазаня у нас, 5 евро за щрудел в Австрия - Последни Новини от DNES.BG\nТуристическият бранш у нас и в чужбина е в криза, но третира клиентите си различно\nОбновена: 24 яну 2022 12:02 | 24 яну 2022 11:22, Петя Славова\nВисоките цени на тока и пандемията засилиха кризата в туризма у нас и в чужбина. Оказва се обаче, че заетите в бранша третират по различен начин клиентите си.\nВ социалните мрежи се появиха публикации, сравняващи цените по ски курортите в България и в Австрия. От сметките се вижда и ясно различният подход на ресторантьорите към туристите.\nОт пост във във Facebook на композитора Светослав Лобошки става ясно, че българи са платили в Банско сумата от 127 лева за поръчка на една лазаня, две супи, минерална вода и греяно бяло вино. Защо е бяло виното също остава загадка. Снимката предизвика иронични коментари, а цената от 30 лв. за една супа се оправдава, че е от "младо телешко".\nВ същото време други потребители показват какви са цените за скиори в Австрия. "На 3000 м в Алпите едно кафе струва € 1,30. Какво налага същата напитка да се продава в нашите курорти в пъти по-скъпо?", пише Кристина Стоянова в социалните мрежи и публикува снимка от 18 януари.\nОт касовата й бележка се вижда, че щруделът струва 5 евро, а кафето 1.30 евро.\nОще по темата: българияскиавстрияценикурорти\nПолша приключва с газа от Русия\nИспания посрещна Хуан Карлос с протести\nИмало е опит за покушение срещу Путин, но неуспешен\nГермания настоява за забрана за руския петрол\nАвстрия замрази авоари на руски магнати за 254 млн. евро\nBat преди 3 месеца\nАма те нашите знаят само да ревът, особено ония мазния с опашката излезе ме хваша състояние в което трябва да пия лупедиум!!!!!!!!\nАбе какво толкова има да си направите по един сандвич и едно малко термосче с кафе или чай да си вземете в раничката отзад? Не им купувайте по пистите и това е! Даваме грешни сигнали като купуваме шницел за 40 лв. и кафе за 10лв. и после се чудим защо е така.\nКАСОВАТА БЕЛЕЖКА Е ОТ СКИ КУРОРТА ЛИВИНЬО - ИТАЛИЯ И ОПРЕДЕЛЕНО КАЗАНО , АКО СЪМ СКИ МАНИАК БАНСКО МЕ ГУБИ БЕЗВЪЗВРАТНО!!! ДА ЗАЛЪГВАТ ПИЯНИ АНГЛИЧАНИ!!!...\nА в Банско 30 лв. за телешка супа.\nДо Така е в БГ! Каква конкуренция в Банско? Там има половин писта и четвърт лифт.\n123456M преди 3 месеца\nЩе се нормализират цените и в БАНСКО...още 3-4г. и ще се върнат на старите цени от преди 99-та. А и Цеко като пие една студена водица с ***...съвсем!\nasdf преди 3 месеца\nБанско все пак е световен КУРорт.\nhaha преди 3 месеца\n........чалгари, какъвто е той самият. В заведението в Банско, няма нито един скиор а предимно мутри и придружителлките им, които само си носят Bogner-ите и Goldberg-a, но ски немогат и не искат да карат. Те предпочитат да се събират на непоносими места и да слушат произведенията на г-н Светослвав Лобошки, да късат салфетки и да плащат по 100 лв. за супа. Така че всичко ми изглежда наред. Единствено ми изниква въпроса откъде хора с отрицателни IQ тестове имат толкова пари за харчене.\nСамо да внеса едно уточнение към читателите, че става въпрос не за Австрия ами за Livigno, Italy, което е видно от "австрийската бележка". Но това няма значение, друго е по-важното. Първо става въпрос за тотално различен клас заведения, докато в "австрййското", заведение ти сервират в платсмасови чинии с дървени вилици, в Банско във VIP Room-a, сервират едва ли не със златни лъжици, защото такава им е клиентелата. Въпростният "композитор" г-н Светостлва Лобошки, пише текстове на разни пропаднали\nКарпатите преди 3 месеца\nДълги, къси, със завои и не толкова писти, също и за деца. Настаняването няма аналог в България, хотелите са с централно отопление, озониране на въздуха в стаите, също с овлажнител или без - както иска клиента. Мамалига /полента/ с пръжки може и веган 2,3 е., супи всякакви - до 2 е. /интересното е че рибената чорба и зеленчуковата са на една и съща цена. Скара - свинска, телешка, козя, пуешка - до 5 е. с обилна гарнитура. лифта - дневна карта - 10е.Пълно с българи и французи,а румънци лято в БГ.\nПреди повече от 15години в банско ядох вода с накъсана стара пилешка пържола вътре за 4лв. Спах в чисто нов построен хотел, в който на апартамента касата на вратата се движеше и имаше теч в банята. На закуска в хотела имаше спаружени краставици незнайно от когаОт тогава не съм стъпвал на това място. Който иска да ходи.\nБългарския имигрант в чужбина е общо взето на най ниското ниво от социалната стълбица . Общаци в строителството без осигуровки , складове чистачки ...тук там некой шофер или програмист . Ама доста малко . Та българския имигрант като вземе 1100 евро и си плати всичките разходи и му остават 200 евро в най добрия случай в края на месеца . И с тия 200 евро иска да яде и да пие като цар в България . Да ама не .\nТочно затова вече в България на почивка / море / ски не ходя! Като се правят на тарикати празни да им седят хотелите и заведенията и всичко!\nmiami_heat преди 3 месеца\nТози сайт става доста комедиен. С колегите се смеем постоянно\nцоко преди 3 месеца\nАми ходете пак на Банско на ски и всичко точно ! Някой да ви е ръчкал да ходите там ?\nАми де да знам. Сега е разгара на зимния сезон и всичко си е дебело. Аз като ходя на Витошка в някой ресторант, без разгар на какъвто и да е сезон, обикновено плащам по 200 лева за обяд :))) Не обичам да вечерям по ресторанти, а да пия по барове, а там нещата вече отиват на доста по-дебело :))) На мен лично не ми се вижда много тази сметка\nТака е в БГ! преди 3 месеца\nКогато няма конкуренция е така.Комунист конкуренция не търпи!Той знае само монопол за да може да отчита в чекмеджето на онзи дето му осигурява монопола.Ако има капитализъм е друго,има конкуренция и цените се намаляват но не и качеството.Тук ако си добър и работиш на прилични цени,я проверки ще ти докарат от регулатори,я разрешително ще ти спрат,е такива номера.Няма честно надработване за да се види кой е по-добър в професията.А ако има и надработиш някой,или ще те запалят,или ще те пребият.\nаз пък знам преди 3 месеца\nчовека първо е влязъл със 100 лева и след това е разгледал менюто\nДе да знам преди 3 месеца\nЩо за ментално увреждане пък да има човек да не погледне цените в менюто. И да си направи сметката колко пари има в джоба.\nако бях влязъл със 100 лева,за такава поръяка щях да очаквам ресто


Цигани се заканват да раждат поголовно, за да имат президент до 2025 г., Каракачанов ги отряза: Ще настъпи апокалипсис! – Политиката – Информационен портал\nпетък, 8 февруари 2019 / 15:12 / Темата на деня\n„Хора, които традиционно се сдобиват с електорат от гетата, нормално да роптаят срещу програмата и да говорят, че е взаимствана от Хитлер. Винаги съм смятал, че партньорите трябва да се подкрепят, не да се ревнуват помежду си“, каза той. Аделина Радева реши да излъчи на вицепремиера специален репортаж-анкета от гетото, където роми коментират програмата му.\n„Ние сме плодовити, ще си правим деца. Искаме до 25 година да имаме президент и министър“, започна да крещи млад ром. „Как искате да изглежда България? Един от участниците в анкетата ви 2025 година иска да има ромски президент. Те защо си мислят, че може да правят само деца и да взимат пари от социални помощи? Тази държава се казва България и 1400 години е тук и искам тя да оцелее, а не да изглежда като гето“, каза той. „Въпросът е дали имаш отговорност към децата, които създаваш. Лесно е да правиш деца и да ги хвърляш на улицата. Учиш ги от малки да проституират и да просят.\nВ Плевен, в учебно време центърът там е пълен с такива деца, които вместо на училище, просят пари. Мога да ви заведа конкретно да ги видите. Родителите им стоят на ъгъла и ги организират да просят. Българите не ги е страх да правят деца. Те просто учат, работят и си правят сметката дали могат да му осигурят образование и нужният начин на живот“, добави вицепремиерът. „Искаме да поощрим модела на грамотната раждаемост.\nВ програмата много мерки са взаимствани от други държави, където вече са дали резултат. Когато имаш 8-9 деца и си ги хвърлила половината в социални домове, какъв е смисълът да правиш още толкова!? Хвалят се, че са много плодовити, но не тръгват да работят, а висят на улицата. Плодовитият младеж от видеото не е ли по-добре да мисли как ще ги изхранва, вместо да виси на улицата“, запита той. „Апокалипсисът ще настъпи през 2025 година, ако се случи това, което иска от ром от репортажа ви“, добави Каракачанов. „Искаме вместо да получават социални жилища на готово, да се трудят за тях.\nА не да отидат на готово, да извадят паркета, да продадат техниката и да си качат коня на покрива. Не може лица и групи от лица да се заселват без адресна регистрация. Ако разсъждавам като вас, г-жо Радева, България да е приключила. Не може да се примиряваме с тези неща“, заяви Каракачанов


Лошо! Новият щам на COVID-19 вече е у нас - Novapress - Директните новини Днес\nНачало/България/Общество/Лошо! Новият щам на COVID-19 вече е у нас\n„Вече имаме косвени доказателства, че е дошъл този нов щам. Но казвам – при условие, че не компрометира ваксините, не компрометира тестовете и нямаме досега медицински доказателства.. Това е мнението на всички хабилитирани вирусолози в нашия център, че още медицински доказателства, че по-лесно се разпространява, няма.\n„Това, че щамът във Великобритания е взел тези размери и така се усеща, стана в последния месец декември, когато там започнаха да правят целогеномно секвениране. Тогава изведнъж казаха „Ау, много се е разпространил!“, което стана и малко политически. Един Брекзит много добре би посрещнал с един щам, който е в Англия, и „дай да затворим границите“, каза още той.


53 нови случая на коронавирус, 276 са излекуваните - Заразата - Стандарт Нюз\nНовите случаи на коронавирус в страната са 53, 1541 са общо случаите на новия коронавирус у нас, съобщи председателят на Оперативния щаб за борба с коронавируса ген. Венцислав Мутафчийски.\nАктивни са 12 области. Акивните случаи са 1 199. 11 са в София, 13 са във Видин, 8 в Плевен, 4 в Перник, Ямбол - 4, Сливен - 3, Благоевград - двама, Пловдив - двама, Русе - двама, Враца и Смолян по един.\nИзлекуваните са общо 276 души. Починалите са 66. 317 са хората, които са настанени за болнично лечение. 40 души са в интензивни отделения.\nИзследвани вчера у нас са 1302. Общият брой на тестуваните е 46 510, което е 6 644 на 1 милион население.\nВчера е направено второ преливане на плазма на друг пациент в тежко състояние. Направена е проверка от Агенцията по лекарствата. Няма забележки от тях и е отчетено, че този начин на лечение е успешно.\nДвамата пациенти, на които е прелята плазма са в добро състояние.\nДоц. Ангел Кунчев разкри, че избягалият вчера пациент на 88 години с деменция от болницата във Враца, е намерен бързо. "Става дума за 15-20 минути и не е контактувал", уточни той.\nГен. Мутафчийски съобщи, че е направена нова препоръка от Института Робърт Кох към Германия - да се извършва стратегическо тестуване.\nОбсъждат се много активно какъв да бъде ритъмът на отпускане на мерките. В следващите дни предстоят нови такива. "Ние даваме постоянно нашето становище при поискване", обясни шефът на Щаба.\n"За съжаление не може да се предвиди какъв ще бъде резултатът от отпускането на мерките", каза ген. Мутафчийски.\n"Наблюдаваме много внимателно какво се случва", обясни той и поясни, че правителството ще съобщи от коя дата ще се отворят нови алеи, планини, различни видове спорт, който се практикува на открито.\nНа въпрос дали крият опасност маските, шефът на Щаба заяви, че в момента е времето, когато се обострят поленовите алергии и там специалистите трябва да кажат дали пристъпите са заради маска или полени. Относно това, че много медици в Плевен не носят маски, Мутафчийски заяви, че това е задължително и е за сигурност, както за тях, така и за пациентите.\nВъв връзка с това дали ще остане изискването за носене на маски на отворени пространства, шефът на Щаба заяви, че маските са изключително полезни за използване в затворени пространства - градски транспорт, магазини и др.\nВаксина обаче скоро не трябва да очакваме, разкри проф. Тодор Кантарджиев. Той заяви, че наистина скоро може маските на открито да отпаднат и поясни, че всички са чакали да има повече познания за вируса и "слънцето да трепе вируса".\nГен. Мутафчийски разкри, че вървим към платото на сегашния пик. "Към 10 - 13 май не ми се струва вероятност да имаме голям брой случаи на заразени от COVID-19, но знае ли човек:, каза той.


Свят :: Откраднат шедьовър открит в дрешник в Неапол :: Monitor.bg\n17:25 19 Януари 2021\nШедьовър на 500 години е бил открит в апартамент в Неапол и върнат в музея, където служителите дори не подозирали, че картината е бил открадната, предаде Би Би Си. Копието на „Спасителят на света“ (Salvator Mundi), за което се смята, че е рисувано от ученик на Леонардо да Винчи, е било намерено в дрешник в Неапол.\n„Картината е била намерена в събота благодарение на брилятна полицейска операция“, заяви прокурорът от Неапол Джовани Мелило, цитиран от Франс прес. Собственикът на апартамента е бил арестуван по обвинения за укриване на крадени вещи. Картината е част от музейната колекция на църквата „Сан Доменико Маджоре“ в Неапол.\nПо думите на Мелило служителите на музея не знаели, че картината липсва, тъъ като помещението, в което тя е била съхранявана не е било отваряно от три месеца поради пандемията. Засега не е известно кога картината е била открадната от музея. Полицията разследва кражбата, като следи от взлом не са открити.\n„Вероятно става дума за поръчкова кражба, извършена от банда, действата на международния пазар на културни ценности“, посочва Мелило. Не е известно изпод четката на кого е излязла картината, но според някои експерти тя е дело на Джакомо Алибранди в началото на 16 век.\nОригиналът на картината, продаден преди няколко години за рекордна цена, е дело на самия Леонардо.


Posted on 28 ное. 2021.\nВойната за черния пипер не е спирала и навлиза в нов етап – започва търсенето на все по-качествени и специфични пипери. Консумацията се увеличава с нарастването на населението на земята и нови играчи и пипери се опитват да се включат в старите схеми, изграждани в продължение на 5 века.\nПрез последните 50 години на пазара на черен пипер се появиха нови производствени дестинации като Бразилия, Еквадор, Камерун и Виетнам (с огромните 40% – 50 % от световното производство, достигнати за по-малко от 30 години). Докато Виетнамските пипери са предназначени за индустриално и масово потребление, то Камерунските пипери от района Пеня са едни от най-високо ценените сред световния кулинарен елит. Пиперите от региона Белем в Бразилия стават все по-търсени сред търсачите на качествени подправки, а за любителите на силните усещания безспорен лидер е уникално лютивия Yupanqui Pepper от Еквадор, който достига до 9% съдържание на пиперин.\nВсе по-често се намират добри пипери и от позабравени производителки като Шри Ланка, Лаос и Мадагаскар. В близко бъдеще се очаква избухване на производството на черен пипер в Африка. Танзания и Конго вече имат качествена продукция която се експортира в Европа и Китай. В Етиопия, Нигерия и Конго пък има обявени правителствени програми, които да подкрепят фермерите в създаването на насаждения от черен пипер.\nВ същото време се появяват и нови подправки, които са плодове на различни растения, но се присламчват към категорията пипери 🙂 Най известният от тях е Тасманийския пипер, който е и най-скъпия пипер за момента – цената му достига до 800-1000 евро за килограм. Този пипер от Австралия е плод на боровинков храст и е с уникален плодово-пиперлив аромат, особено подходящ за сладкиши, десерти и ястия от “висшата” кухня. Не само плодовете, но и листата и кората на този храст се ползват като подправка. Често могат да ви продадат онлайн листа на цената на плодовете ако не внимавате или не сте информирани. Подобен на Тасманийския пипер е и Аржентинския Patagonia pepper, който е плод на подобно растение. Друг представител на тази група е Chiloe pepper от тихоокеанския остров Чилое в Чили. Тези три пипера са наследници на едно и също растение, което е било разпространено преди разделянето на супер континента Пангея преди 200 млн. години. Така тези роднини са се оказали на два противоположни края на земята.\nПоследно ще ви разкажем за един храст от Непал, който е от семейството на дафиновия лист. Плодовете му имат силно изразен грейпфрутово-лимонен, цитрусов аромат и пиперлива лютивост, заради което е наречен Планински грейпфрутов пипер (Grapefruit mountain pepper или Cumeo pepper). Бере се само от диворастящи растения на надморска височина между 1700 и 2700 метра. В Хималаите традиционно се използва за приготвянето на гъби. Много подходящ е за риба и десерти. Трябва да се съхранява в хладилник защото при температура над 15С много бързо губи аромата си.\nGrapefruit mountain pepper\nЕтикети:Cumeo pepper, Grapefruit mountain pepper, patagonia pepper, Yupanqui Pepper, тасманийски пипер